Neropatin päiväkirja

Neropatin päiväkirja (engl. Diary of a Wimpy Kid) on yhdysvaltalaisen Jeff Kinneyn tekemä sarjakuvaromaanisarja. Neropatin päiväkirja kertoo kuvitteellisesta Gregory-pojasta, joka kirjoittaa omista päivistään päiväkirjaa. Kirjoja on ilmestynyt 18 sekä tee-se-itse-kirja, joista kaikki ovat ilmestyneet suomeksi. Ensimmäinen Neropatin päiväkirja on käännetty 28 kielelle.

 Keskeisimmät henkilöt 
 Perhe 
 Gregory "Greg" Heffley, yläasteikäinen poika, jonka mielipuuha on pelata konsolilla videopelisarjaa Twisted Wizard. Luonteeltaan hän on laiska, narsistinen, mukavuudenhaluinen ja itsekäs. Hän on ystävänä manipuloiva ja vahingoniloinen. Hän viettää usein aikaa ystävänsä Rowley Jeffersonin kanssa. Greg on sarjan päähenkilö.
 Rodrick Heffley, lukiolainen, Gregoryn isoveli, joka kiusaa Gregoryä jatkuvasti. Gregoryn mielestä hän on maailman parhain nukkuja. Soittaa rumpuja bändissä nimeltä Loaded Diaper (kirjoitettuna Rodrickin pakettiauton kylkeen ”Löded Diper”). Hän on hyvin välinpitämätön ja koulua laiminlyövä hahmo.
 Manny Heffley, perheen nuorin jäsen ja Rodrick ja Gregory Heffleyn pikkuveli. Manny on itsekäs ja hemmoteltu taapero, ja ikäisekseen poikkeuksellisen älykäs. Hän on manipuloiva ja laskelmoiva lapsi, joka on täydellisen tietoinen asemastaan vanhempiensa suosikkina.Jos hän ei saa tahtoaan läpi, hän saattaa saada itkukohtauksen, tai käyttää tunteitaan aseena muuta perhettä vastaan. Mannyn älykkyys on myös osoittautunut jokseenkin ongelmalliseksi Heffleyn perheelle. Hän on esimerkiksi katkaissut veden ja lämmityksen kaikkialta paitsi omasta huoneestaan, ja haalinut itselleen talon kaiken ruuan. Hän saa aina tahtonsa läpi, koska hänen äitinsä mielestä hän on vain pieni taapero, joka ei ymmärrä ympäröivää maailmaa. Hän ei myöskään koskaan joudu vaikeuksiin mistään.
 Susan Heffley, Heffleyn perheen äiti. Hän on vanhanaikainen ja perinteikäs äiti, joka yrittää hoitaa perhettään mahdollisimman hyvin. Hän on kuitenkin jokseenkin laiminlyönyt Gregiä ja Rodrickia, keskittäen kaiken huomion ja rakkauden nuorimpaan poikaansa, Mannyyn. Hän kasvatti Gregin hyvin kontrolloivasti, ja hän päätti lähes jokaisesta lapsensa elämään liittyvästä asiasta. Hän antaa Mannyn tehdä ihan mitä huvittaa, riippumatta tilanteesta. Susan yrittää aina löytää perheelle erilaisia ajanviettotapoja, kuten vaikkapa pihakirppiksiä tai lomamatkoja. 
 Frank Heffley, Gregoryn isä. Hän on vakava ja jokseenkin poissaoleva mies, joka tuntuu olevan pettynyt lapsiinsa. Hän on hyvinkin epävarma itsestään, ja yrittää aina saada itsensä ja perheensä näyttämään paremmilta pomonsa tai työkavereidensa edessä. Hän yrittää saada pojistaan mahdollisimman urheilullisia ja hauskanpitoa rakastavia lapsia, koska on kateellinen pomolleen ja tämän perheelle.

 Koulu 
 Rowley Jefferson, Gregin paras ystävä. Greg tosin ryhtyi Rowleyn kaveriksi lähinnä säälistä. Erittäin naiivi. Gregin ja monen muun mielestä lapsellinen ja nolo. Harrastaa karatea.
 Holly Hills, Gregin ihastus. Hän on luokan neljänneksi kaunein tyttö, mutta kärkikolmikko on jo varattu.
 Chirag Gupta, Gregin ystävä. Puoliksi intialainen ja poikkeuksellisen lyhyt. Taitava puunveistäjä.
 Fregley, Gregin naapuri. Gregin mielestä kummallinen.
Patty Farrell, Gregin kammoksuma tyttö, jolla on mustat saparot ja paljon vihamiehiä.

 Kirjat 
 Neropatin päiväkirja 
 Neropatin päiväkirja (Diary of a Wimpy Kid) WSOY 2009.
 Neropatin päiväkirja: Isoveli isottelee (Diary of a Wimpy Kid: Rodrick Rules) WSOY 2009.
 Neropatin päiväkirja: Viimeinen oljenkorsi (Diary of a Wimpy Kid: The Last Straw) WSOY 2011.
 Neropatin päiväkirja: Kovan onnen kesä (Diary of a Wimpy Kid: Dog Days) WSOY 2012.
 Neropatin päiväkirja: Karu totuus (Diary of a Wimpy Kid: The Ugly Truth) WSOY 2013.
 Neropatin päiväkirja: Lunta tupaan (Diary of a Wimpy Kid: Cabin Fever) WSOY 2013.
 Neropatin päiväkirja: Kolmas pyörä (Diary of a Wimpy Kid: The Third Wheel) WSOY 2014.
 Neropatin päiväkirja: Kohtalo kolhii (Diary of a Wimpy Kid: Hard Luck) WSOY 2015.

 Neropatin päiväkirja: Paluu kivikaudelle (Diary of a Wimpy Kid: Old School) WSOY, 2016. 

 Neropatin päiväkirja: Riemuloma (Diary of a Wimpy Kid: The Getaway) WSOY 2017. 
 Neropatin päiväkirja: Kylmää kyytiä (Diary of a Wimpy Kid: The Meltdown) WSOY 2018.
 Neropatin päiväkirja: Remppaa pukkaa (Diary of a Wimpy Kid: Wrecking Ball) WSOY 2019.
 Neropatin päiväkirja: Syvässä päässä (Diary of a Wimpy Kid: The Deep End) WSOY 2020.
 Neropatin päiväkirja: Tähtiainesta (Diary of a Wimpy Kid: Big Shot) WSOY 2021.
 Neropatin päiväkirja: Pyhä jysäys (Diary of a Wimpy Kid: Diper Överlöde) WSOY 2022.

 Spin-offit 
 Neropatin tee-se-itse kirja (Diary of a Wimpy Kid Do-It-Yourself Book) WSOY, 2012.
 Maailman parhaan kaverin päiväkirja (Diary of an Awesome Friendly Kid: Rowley Jefferson's Journal) WSOY, 2019.
 Maailman parhaan kaverin seikkailu (Rowley Jefferson's Awesome Friendly Adventure) WSOY, 2020.

 Elokuvat 
 Neropatin päiväkirja 2010 (Diary of a Wimpy Kid)
 Neropatin päiväkirja 2: Isoveli isottelee 2011 (Diary of a Wimpy Kid: Rodrick Rules)
 Neropatin päiväkirja 3: Kovan onnen kesä 2012 (Diary of a Wimpy Kid: Dog Days)
 Neropatin päiväkirja 4: Reissussa rähjääntyy 2017 (Diary of a Wimpy Kid: The Long Haul)
 Neropatin päiväkirja 2021 (Diary of a Wimpy Kid)
 Neropatin päiväkirja: Isoveli isottele 2022 (Diary of a Wimpy Kid: Rodrick Rules)
 Neropatin päiväkirja: Lunta tupaan 2023 (Diary of a Wimpy Kid: Cabin Fever) 
 Neropatin päiväkirja: Viimeinen oljenkorsi 2025 (Diary of a Wimpy Kid: The Last Straw) 

 Lyhytelokuvat 
Neropatin päiväkirjasta on tehty yksi lyhytanimaatioelokuva, joka sijoittuu kolmannen elokuvan tapahtumien jälkeen, nimeltään Diary of a Wimpy Kid: Class Clown. Se julkaistiin vuonna 2012.

 Aiheesta muualla 
 Wimpy the Kid -verkkosivut 

Luokka:Yhdysvaltalaiset kirjasarjat
Luokka:Nuortenkirjasarjat